অটল বিহারী বাজপেয়ী চিকিৎসা বিশ্ববিদ্যালয়
অটল বিহারী বাজপেয়ী চিকিৎসা বিশ্ববিদ্যালয় (এবিভিএমইউ) হল ভারতের উত্তরপ্রদেশ অঙ্গরাজ্যের লখনউ শহরের একটি রাজ্য সরকার পরিচালিত বিশ্ববিদ্যালয়। এটি লখনউয়ের বিভূতি খন্ডের একটি ট্রানজিট ক্যাম্পাস থেকে খোলা হয়েছিল এবং উত্তরপ্রদেশ রাজ্যের সমস্ত সরকারি ও বেসরকারি মেডিকেল, ডেন্টাল, প্যারামেডিক্যাল ও নার্সিং কলেজের অধিভুক্তি প্রদান করে। এটি ২০১৮ সালের নং ৪২ উত্তরপ্রদেশ আইন দ্বারা প্রতিষ্ঠিত হয়েছিল, যদিও বিশ্ববিদ্যালয়টির প্রতিষ্ঠার বছর হিসাবে ২০২০ সালকে বিবেচনা করা হয়, উক্ত বছরে প্রথম উপাচার্যের নিয়োগ হয়েছিল।